
Az autizmus-spektrumzavarral élő gyerekek oktatási, nevelési sajátosságai

Bevezetés:
Az autizmussal élő gyermek száma világszerte emelkedő tendenciát mutat, de ennek ellenére az
emberek nem rendelkeznek megfelelő ismeretekkel erről a betegségről. Kevesen tudják, hogyan
viszonyuljanak egy autista egyénhez. Kutatásom célja, hogy felmérjem a lakosság ismeretét ezzel a
betegséggel kapcsolatban.

Módszerek:
Kérdőíves módszert alkalmaztam, amelyet a Facebook közösségi oldalon osztottam meg, így nem volt
előfeltétel, hogy találkozott-e már autista személlyel, vagy családjában él-e autista rokon. Ezenkívül
interjút készítettem autista gyermeket nevelő szülőkkel és autista gyermeket oktató szakemberrel. Az
interjúkat részben személyes formában, részben online formában bonyolítottam le. Az interjúk
átlagban 20 percet vettek igénybe és hangfelvételek nem készültek.

Eredmények és következtetések:
Az eredményeim azt mutatják, hogy a társadalom előítéletekkel kezeli ezeket az egyéneket, és csak
felületesen ismeri az autizmus betegséget. Kevés a szakember, akik velük foglalkoznak. A családok
élete jelentősen megváltozik a diagnózis után. A szülőknek nehézséget jelent együtt nevelni egy
autista gyermeket egy egészséges gyermekkel, és az esetek többségében állandó felügyeletet
igényelnek az autista gyermekek. A családoknak jelentős anyagi terhet jelent az autista egyének
nevelése és ellátása. Az interjúban részt vett szülők szeretnék, ha az emberek több ismerettel
rendelkeznének az autizmusról. Több szakemberre lenne szükség és több autizmus specifikus
intézményre. Talán integrálni kéne az enyhe autizmussal élő gyermekeket az egészséges társaikkal. A
családoknak anyagi segítségre lenne szükségük, és szeretnék, ha a társadalom nyitottabb és
elfogadóbb lenne e betegséggel élőkkel.
 



